AIŠKINAMASIS RAŠTAS

Dėl teisės atlikti centrinės perkančiosios organizacijos funkcijas suteikimo

1. Parengto tarybos sprendimo projekto tikslai ir uždaviniai.

Įgyvendinant Lietuvos Respublikos viešųjų pirkimų įstatymo Nr. I-1491 2, 8, 17, 19, 22, 25, 27, 31, 35, 46, 51, 52, 55, 57, 58, 82, 86, 91, 92, 93, 94, 95, 96 straipsnių pakeitimo ir Įstatymo papildymo 821 straipsniu įstatymo reikalavimus šiuo sprendimu siekiama Savivaldybės tarybos pritarimo pavesti Molėtų rajono savivaldybės administracijai atlikti centrinės perkančiosios organizacijos (toliau – Molėtų rajono CPO) funkcijas. Nuo 2023 m. sausio 1 d. Molėtų rajono CPO atliks Molėtų rajono savivaldybės biudžetinių ir viešųjų įstaigų (toliau – Įstaigos), kurių savininkė yra Molėtų rajono savivaldybė, viešuosius pirkimus, kurių sutarties vertė viršija 15 000 (penkiolika tūkstančių) eurų be pridėtinės vertės mokesčio.

2. Siūlomos teisinio reguliavimo nuostatos.

Sprendimu teisinio reguliavimo nuostatos nėra nustatomos.

3. Laukiami rezultatai.

Pavedus Molėtų rajono CPO atlikti Įstaigų, kurių savininkė yra Molėtų rajono savivaldybė, viešuosius pirkimus, kurių sutarties vertė viršija 15 000 (penkiolika tūkstančių) eurų be pridėtinės vertės mokesčio, būtų siekiama:

* teisinio viešųjų pirkimų reguliavimo išmanymo;
* geresnių kainų;
* procesų standartizavimo;
* administracinio efektyvumo.

4. Lėšų poreikis ir jų šaltiniai.

Lėšų poreikis būtų susijęs su naujomis darbo vietomis, informacinių technologijų sprendinių įdiegimu ir mokymais.

5. Kiti sprendimui priimti reikalingi pagrindimai, skaičiavimai ar paaiškinimai.

Pridedamas Molėtų rajono savivaldybės biudžetinių ir viešųjų įstaigų, kurios turės prievolę naudotis Molėtų rajono CPO paslaugomis, sąrašas:

|  |  |  |
| --- | --- | --- |
| Eil. Nr. | Perkančiosios organizacijos pavadinimas |  |
| 1. | Molėtų gimnazija | Biudžetinės įstaigos |
| 2. | Molėtų r. Alantos gimnazija |
| 3. | Molėtų r. Giedraičių Antano Jaroševičiaus gimnazija |
| 4. | Molėtų progimnazija |
| 5. | Molėtų pradinė mokykla |
| 6. | Molėtų r. kūno kultūros ir sporto centras |
| 7. | Molėtų r. kūno kultūros ir sporto centras |
| 8. | Molėtų r. Kijėlių specialusis ugdymo centras |
| 9. | Molėtų „Saulutės“ vaikų lopšelis - darželis |
| 10. | Molėtų „Vyturėlio“ vaikų lopšelis - darželis |
| 11. | Molėtų rajono Alantos senelių globos namai |
| 12. | Molėtų vaikų savarankiško gyvenimo namai |
| 13. | Molėtų socialinės paramos centras |
| 14. | Molėtų kultūros centras |
| 15. | Molėtų rajono savivaldybės viešoji biblioteka |
| 16. | Molėtų r. švietimo pagalbos tarnyba |
| 17. | Molėtų rajono ugniagesių tarnyba |
| 18. | Molėtų rajono savivaldybės administracija |
| 19. | Viešoji įstaiga Molėtų ligoninė | Viešosios įstaigos |
| 20. | Viešoji įstaiga Molėtų r. pirminės sveikatos priežiūros centras |
| 21. | Viešoji įstaiga Molėtų rajono greitosios medicinos pagalbos centras |
| 22. | Viešoji įstaiga Molėtų krašto muziejus |
| 23. | Viešoji įstaiga Molėtų turizmo ir verslo informacijos centras |